cyanic-selkie/wikianc huggingface dataset:
Elektriese spanning
, maar meer algemeen eenvoudig as V of U) is die verskil in elektriese potensiaal tussen twee punte. Die spanning tussen twee punte is gelyk aan die arbeid per eenheidslading teen 'n statiese elektriese veld om 'n toetslading tussen die twee punte te beweeg. Dit word gemeet in Volt (Joule per Coulomb). Dit beteken om 1 Coulomb lading oor 'n 1 Volt elektriese potensiaal te beweeg, benodig 1 Joule se arbeid.
Elektriese potensiaalverskil tussen punte kan veroorsaak word deur statiese elektriese velde, elektriese stroom deur 'n magneetveld, deur tydveranderende magneetvelde of 'n kombinasie van die drie. 'n Voltmeter kan gebrui word om die spanning tussen twee punte in 'n stelsel te meet. 'n Gemeenskaplike verwysing, soos die grond van die stelsel word gereeld as een van die punte gebruik.
Definisie
Gegewe twee punte in ruimte, x_A en x_B, is spanning die verskil in elektriese potensiaal tussen hierdie twee punte. Hierdie spanning is gelyk aan die arbeid benodig per eenheidslading om die lading van punt  x_A na x_B te beweeg. Dit word wiskundig uitgedruk as die lynintegraal van die elektriese veld oor die pad tussen A en B. Vanuit hierdie definisie van spanning volg dat:
Waar \vec{E} die elektriese veld is.
Die nulpunt van elektriese potensiaal kan by enige punt gekies word, daarom is die verskil in potensiaal, dus die spanning, die hoeveelheid van betekenisvol is.
Hidroliese analogie
'n Eenvoudige analogie vir 'n elektriese stroombaan is water wat deur 'n geslote pypnetwerk vloei, gedryf deur 'n meganiese pomp. Elektriese spanning tussen twee punte, stem ooreen met 'n drukverskil tussen twee punte in die waternetwerk. Indien die pomp 'n drulverskil tussen twee punte veroorsaak, vloei water van een punt na 'n ander en is in staat om arbeid te verrig. Op 'n soortgelyke manier kan arbeid verrig word deur elektriese stroom, gedryf deur 'n potensiaalverskil soos vanaf 'n battery. Wanneer die pomp in die waternetwerk nie werk nie, skep dit geen drukverskil nie en die water kan nie arbeid verrig nie en op dieselfde manier kan 'n battery geen arbeid verrig wanneer dit pap is nie omdat dit nie meer 'n potensiaalverskil veroorsaak nie.
Meting van spanning
'n Spanningsmeting benodig 'n aanduiding van die punte waaroor die spanning gemeet word. Wanneer 'n voltmeter gebruik word om spanning te meet, moet die een terminaal van die meter verbind word aan die een punt en die ander terminaal aan die ander punt, soos hulle gespesifiseer is.
Spanning word algemeen gebruik om die spanningsverskil oor 'n elektriese toestel of komponent (soos 'n resistor) aan te dui. Hierdie spanningsval oor die komponent kan gesien word as die verskil tussen die spanning by die twee terminale van die komponent ten opsigte van 'n gemeenskaplike punt (soos grond). Twee punte in 'n stroombaan wat verbind is met 'n ideale geleier, sal 'n spanningsverskil van 0 V hê. Enige twee punte met dieselfde potensiaal, en dus geen spanning, kan verbind word met 'n geleier en daar sal geen stroom tussen die twee punte vloei nie. Instrumente om spanning te meet sluit in die voltmeter, potensiometer en die ossiloskoop. 'n Voltmeter werk deur die stroom deur 'n vaste resistor te meet, wat volgens Ohm se wet proporsioneel is tot die spanning oor die resistor. Die potensiometer werk deur die onbekende spanning te balanseer teenoor 'n bekende spannig in 'n brugstroombaan. 'n Ossiloskoop werk deur die spanning te versterk en dit te gebruik om 'n elektronstraal van 'n reguit pad te deflekteer, sodat die defleksie proporsioneel is aan die spanning.
Tipiese spannings
Die algemene spanning vir flitsbatterye is 1.5 V (GS) en die vir motorbatterye is 12 V (GS).
Die spanning voorsien vir huishoudelike gebruik is in Suid-Afrika 220 tot 240 V (WS). Die spanning in elektriese transmissielyne is baie hoër, tot selfs 1200 kV.
1995 Belgiese Grand Prix
Die 1995 Formule Een Belgiese Grand Prix is op 27 Augustus 1995 op die Circuit de Spa-Francorchamps, in België, gehou. Die wedren is deur Michael Schumacher in 'n Benetton-Renault gewen.
Babiana hirsuta
Die rooihanekam (Babiana hirsuta) is 'n meerjarige blomplant en geofiet wat tot die genus Babiana behoort. Die spesie is endemies aan die Noord-Kaap en die Wes-Kaap en is deel van die sukkulente Karoo. Die plant kom langs die kus van Namakwaland vanaf Saldanha tot by die Oranjeriviermond voor.
Die plant word bedreig deur diamant mynbou aktiwiteite in die noorde en ontwikkeling aan die kus in die suide. Mynbou word ook beplan by die Groenrivier.
Edna Hibbard
Edna Hibbard (12 Mei 1895 – 26 Desember 1942) was 'n Amerikaanse aktrise. Sy was bekend vir haar rolle in die rolprente The Apaches of Paris (1915), The Fight (1915), The Weavers of Life (1917), en Island Wives (1922).
Worrawech Danuwong
Worrawech Danuwong (gebore 16 Mei 1984) is 'n Thaise akteur, regisseur, en skrywer. Hy is bekend vir sy rolle in die rolprente Bangkok Sweety (2011), The Melody (2012), Sat2Mon (2012), en Love in the Rain (2013).
Marks & Spencer
Marks and Spencer plc (ook bekend as M&S) is 'n Britse multinasionale kleinhandelonderneming wat sy hoofkwartier in die City of Westminster, Londen het. Sy aandele word op die Londense Effektebeurs (LSE) genoteer, terwyl dit ook deel uitmaak van die FTSE 100-indeks.
Ethan Panizza
Ethan Panizza is 'n Australiese akteur. Hy is bekend vir sy rolle in die televisiereekse The Doctor Blake Mysteries (2013), Seven Bucks Digital Studios (2016), en Bro/Science/Life: The Series (2017).
Marks & Spencer
Die onderneming, wat oorspronklik in 1884 deur Michael Marks en Thomas Spencer in Leeds gevestig is, fokus op klere, binnenshuise toerusting en luukse kosprodukte. In 2008 het M&S begin om ook kosprodukte van bekende handelsmerke by sy portefeulje in te sluit. Tans is daar sowat 979 M&S-winkels in al vier lande van die Verenigde Koninkryk, insluitende 615 winkels wat hulle tot kos beperk.
In 1998 was Marks & Spencer die eerste Britse kleinhandelonderneming wat met 'n voorbelastingwins van meer as £1 miljard afgesluit het. Vervolgens het M&S se wins egter skielik begin daal - 'n ontwikkeling wat as 'n onverwagte verrassing vir die onderneming, sy aandeelhouers (onder wie honderdduisende klein beleggers), kleinhandelontleders en sakejoernaliste gekom het. In November 2009 het die onderneming bekend gemaak dat die uitvoerende voorsitter van M&S, Stuart Rose, vroeg in 2010 deur Marc Bolland, gewese voorsitter van die supermarkketting Morrisons, vervang sou word.
Verkope van klere het in die volgende jare aanhou daal, terwyl die omset van die kosafdeling gestyg het nadat M&S die naam St. Michael vir sy eie handelsmerk laat vaar het. In Mei 2018 het Marks & Spencer 'n radikale herstrukturering aangekondig waarvolgens moontlik 'n honderdtal winkels tot 2022 gesluit sal word.
Christopher Ainslie
Christopher Ainslie (1978-) is 'n Suid-Afrikaanse kontra-tenoor wat as een van die leidende vertolkers van kontra-tenoorrolle beskou word. Hy tree gereeld in Suid-Afrika, Brittanje en Europa op.
Ainslie bestudeer finansies aan die Universiteit van Kaapstad, waarna hy sy loopbaan as 'n geoktrooieerde rekenmeester begin. In 2005 vestig hy hom in Londen, studeer aan die Royal College of Music, waar hy met onderskeiding slaag. Hy maak sy debuut in 2008 in die Koninklike Operahuis in sir Harrison Birtwistle se opera, The Minotaur.
Combretum lokele
Combretum lokele is 'n struik wat aan die familie Combretaceae behoort. Die spesie is inheems aan Demokratiese Republiek die Kongo en Republiek die Kongo.
Schreibersiet
Schreibersiet is 'n skaarse fosfiedmineraal wat hoofsaaklik in meteoriete aangetref word.
Dit is in 1847 na Karl Franz Anton von Schreibers (1775 - 1852) uit Bratislava vernoem.
Die mineraal word maklik deur water en suurstof aangetas en vorm dan verskeie fosfaat-anione. Dit is ook 'n katalis wat die formosereaksie bevorder, omdat dit -ione vrystel asook die pH verhoog. Hierdie reaksie vervaardig suikers uit formaldehied en in die teenwoordigheid van schreibersiet kan ook gefosforiliseerde suikers soos ribose gevorm word. Meteoriete wat schreibersiet bevat het in die Hadeïkum dalk 'n rol gespeel in die ontstaan van die lewe op Aarde.
Dit het 'n tetragonale stuktuur en is isostruktureel met en. In strukturbericht-klassifikasie is dit die D0-struktuur. Die ruimtegroep I is nie-sentrosimmetries en dit beteken dat daar twee enantiomere kristalstrukure bestaan. Die absolute konfigurasie kan bepaal word en die twee enantiomere kom waarskynlik lukraak onder die schreibersiet-kristalle voor.
Frans de Cort
Frans Jozef de Cort (21 Junie 1834, Antwerpen – 18 Januarie 1878, Elsene) was 'n Vlaamse skrywer.
Lewe
Hy wy hom aan die meer tegniese kant van poësie en vertaal liedere deur Robert Burns ( De schoonste liederen van R. Burns, 1862) en die Odes deur Horatius.
Lexa Doig
Lexa Doig (gebore 8 Junie 1973) is 'n Kanadese aktrise. Sy is bekend vir haar rolle in die televisiereekse Andromeda (2000), Continuum (2012), en The Arrangement (2017).
Gladiolus taubertianus
Gladiolus taubertianus is 'n meerjarige geofiet wat tot die genus Gladiolus behoort en is deel van die fynbos. Die plant is endemies aan die Wes-Kaap en kom voor van die Pakhuispas tot in die Koue Bokkeveld. Die plant word nie bedreig nie en as seldsaam beskou.
Wheatstone brug
'n Wheatstonebrug is 'n elektriese stroombaan wat gebruik word om 'n onbekende weerstand te meet deur twee bene van 'n brugstroombaan te balanseer, waarvan die een been die onbekende komponent bevat. Die grootste voordeel van hierdie stroombaan is die vermoë om baie akkurate metings te verkry (teenoor 'n eenvoudige spanningsverdeler). Sy werking is soortgelyk aan die oorspronklike potensiometer.
Gladiolus szovitsii
Gladiolus szovitsii is 'n meerjarige geofiet wat tot die genus Gladiolus behoort. Die plant is inheems aan Iran en Trans-Kaukaksus.
Wheatstone brug
Die Wheatstonebrug was ontwerp deur Samuel Hunter Christie in 1833 en verbeter en gepopulariseer deur Sir Charles Wheatstone in 1843
Werking
In die figuur, is  die onbekende weerstand wat gemeet word;  en  is weerstande met bekende waardes en die weerstand van  is verstelbaar. Die weerstand  word verstel totdat die brug "gebalanseerd" is en geen stroom vloei deur die galvanometer . By hierdie punt is die elektriese spanning tussen die twee middelpunte B en D nul. Dus is die verhouding van die weerstande in die bekende been . Wanneer die brug ongebalanseerd is, dui die rigting van die stroom in die galvanometer aan of die weerstand  te hoog om te laag is.
By die punt waar die stroombaan gebalanseerd is:
Die nulstroom kan met baie hoë akkuraatheid met die galvanometer gemeet word. Daarom, as  en  met hoë akkuraatheid bekend is, kan  met hoë akkuraatheid bepaal word. Baie klein veranderings in kan die balans versteur en dadelik opgetel word.
Alternatiewelik, as  en  bekend is maar  is nie verstelbaar nie, kan die spanningsverskil of die stroomvloei deur die meter gebruik word om die waarde van . Hierdie opstelling word gereeld gebruik in weerstandmetings soos in resistiewe termometers aangesien dit vinniger is om 'n spanningswaarde te meet as om 'n weerstand te verstel totdat die spanning nul is.
Afleiding
Die toepasssing van Kirchoff se Stroomwet by die nodes B en D lewer:
Die toepassing van Kirchoff se Spanningswet, vir die lusse ABD en BCD lewer:
Wanneer die brug gebalanseerd is, is
, daarom kan die tweede stel vergelykings herskryf word as:
Deur die twee vergelykings te deel en te herskryf, gee:
en
. Deur dit in te vervang en te vereenvoudig, kan
Rx
Indien al vier die weerstandwaardes en die bronspanning
Marc Anthony
Marc Anthony (gebore 16 September 1968) is 'n Amerikaanse akteur en komponis. Hy is bekend vir sy rolle in die rolprente The Mask of Zorro (1998), Bringing Out the Dead (1999), Runaway Bride (1999), en Man on Fire (2004).
Wheatstone brug
Afleiding
bekend is, en die weerstand van die galvanometer is hoog genoeg sodat
IG
weglaatbaar is, kan die spanning oor die brug
Windbreker
'n Windbreker, windjekker, of dutch-oven is 'n dun materiaalbaadjie wat ontwerp is om windjies en ligte reën af te keer, dit is egter 'n ligter weergawe van die baadjie. Dit is gewoonlik van liggewigkonstruksie en kenmerkend van enige tipe sintetiese materiaal gemaak. 'n Windjekker het dikwels elastiese gordelbande, en/of armbande, en 'n ritssluiter laat dit aanpas by meeste weerstoestande.
Wheatstone brug
Afleiding
VG
Windbreker
Gewone baadjies, jasse, ens. mag 'n tipe windjekker insluit as 'n binnevoering wat verwyder kan word as die gebruiker so voel. Windbrekers sluit soms 'n kappie in wat verwissel of verwyder kan word. Baie windbrekers het ook groot sakke op die binne- of buitekant wat dit moontlik maak om besittings te bedek teen die weer soos wind of reën soos hierbo genoem. Windbrekers bied lig tot matige isolerende beskerming, meer as 'n trui, maar minder as bv. 'n dik jas.
Kelton Pell
Kelton Pell is 'n Australiese akteur en regisseur. Hy is bekend vir sy rolle in die rolprente One Night the Moon (2001) en Stoned Bros (2009), en in die televisiereeks The Gods of Wheat Street (2013).
Windbreker
Windbrekers word hoofsaaklik gedurende die warmer seisoene gedra wanneer wind of reën verwag word, of as deel van 'n gelaagde strategie tydens kouer seisoene. Helderkleurige windbrekers kan ook gedra word deur hardlopers as beskerming teen die weer, of as reflektiewe klere vir veiligheid.
Cindy Dolenc
Cindy Dolenc (gebore 3 Augustus 1976) is 'n Kanadese aktrise en vervaardiger. Sy is bekend vir haar rolle in die rolprente Eyes Wide Shut (1999) en The River Murders (2011), en in die televisiereeks La Femme Nikita (1997).
Wheatstone brug
Afleiding
bereken word deur die spanning van elke spanningsverdeler te bereken en dan die verskil van hierdie spannings te bereken. Die vergelyking hiervoor is:
Dom Hetrakul
Dom Hetrakul (gebore 9 April 1976) is 'n Thaise akteur. Hy is bekend vir sy rolle in die rolprente Seua jone phan seua (1998), Siamese Outlaws (2004), en Bangkok Dangerous (2008).
Wheatstone brug
Belangrikheid
Die Wheatstonebrug illustreer die konsep van 'n verskilmeting, wat baie akkuraat kan wees. Variasies op die Wheatstonebrug kan gebruik word om kapasitansie, induktansie, impedansie en ander hoeveelhede, soos die hoeveelheid vlambare gasse in 'n monster soos met 'n eksplosimeter, te meet. Die Kelvinbrug was spesiaal aangepas vanaf die Wheatstonebrug om baie lae weerstande te meet. In baie gevalle is die onbekende weerstand wat gemeet word verwant aan 'n fisiese verskynsel, soos temperatuur of druk, en die Wheatstonebrug word dus indirek gebruik om daardie hoeveelhede te meet.
Maxine Elliott Hicks
Maxine Elliott Hicks (5 Oktober 1904 – 10 Januarie 2000) was 'n Amerikaanse aktrise. Sy was bekend vir haar rolle in die rolprente First Love (1921), Babbitt (1924), en Beethoven (1992), en in die televisiereeks Quantum Leap (1989).
Cannes-rolprentfees 1947
Die 2de Cannes-rolprentfees is van 12-25 September 1947 in Cannes, Frankryk, gehou. Die nuwe gebou waar dit gehou moes word, die Palais du Festival, was nog nie gereed nie en daar was baie tegniese en finansiële probleme.
Combretum longipilosum
Combretum longipilosum is 'n struik wat aan die familie Combretaceae behoort. Die spesie is inheems aan die Demokratiese Republiek die Kongo, Gaboen en Republiek die Kongo.
Cannes-rolprentfees 1947
Die hele jurie het uit Franse bestaan; die president was die historikus Georges Huisman. Ses pryse is aan prente in verskillende kategorieë toegeken.
Pryse
Die volgende mense en rolprente het in 1947 pryse ontvang:
Rolprente
Kortprent
Hugo (musikant)
Hugo (gebore 6 Augustus 1981) is 'n Thaise akteur. Hy is bekend vir sy rolle in die rolprente 999-9999 (2002), Young Bao the Movie (2013), en Deadstock (2016).
Greg Antonacci
Greg Antonacci (2 Februarie 1947 – 20 September 2017) was 'n Amerikaanse vervaardiger, skrywer, en akteur. Hy was bekend vir sy rolle in die televisiereekse Brothers (1984), The Royal Family (1991), The Sopranos (1999), en Boardwalk Empire (2010).
1996 Belgiese Grand Prix
Die 1996 Formule Een Belgiese Grand Prix is op 25 Augustus 1996 op die Circuit de Spa-Francorchamps, in België, gehou. Die wedren is deur Michael Schumacher in sy baas se rooi Ferrari gewen.
Doris Hill
Doris Hill (21 Maart 1905 – 3 Maart 1976) was 'n Amerikaanse aktrise. Sy was bekend vir haar rolle in die rolprente Men Are Like That (1930), Code of Honor (1930), Spirit of the West (1932), en Galloping Romeo (1933).
Black (sanger)
Black was die verhoognaam van Colin Vearncombe (1962–2016), 'n Engelse sanger wat in die laat 1980's met treffers soos Sweetest Smile, Wonderful Life en Everything’s Coming Up Roses 'n tyd lank sukses op die hoofstroommark behaal het. William Ruhlmann, 'n Amerikaanse musiekkritikus en skrywer, het Vearncombe as 'n "sanger en liedjieskrywer met 'n rokerige stem" beskryf wat met sy "gesofistikeerde jazz-popliedjies en sy dramatiese stemkwaliteite êrens tussen Bryan Ferry en Morrissey lê".
Loopbaan
Black het sy musikale loopbaan met twee onafhanklike vrystellings begin - Human Features (1981), wat deur Rox Records versprei is, en More than the Sun wat in die volgende jaar op die rakke verskyn het en waarmee hy 'n platekontrak by WEA Records losgeslaan het.
In 1982 het Black die geleentheid gekry om saam met die Britse popgroep Thompson Twins tydens hulle Quick Step and Side Kick-konsertreeks te toer. Met sy kombinasie van lewendige musiekinstrumente soos slagwerk en kitaar, sintetiseerders en spoel-tot-spoel-klankbande het Black dadelik die belangstelling van gehore en kritici gewek.
Black se eerste opname vir WEA was Hey Presto waarmee hy in 1984 ook buite die Verenigde Koninkryk bekendheid verwerf het. So is dié enkelsnit ook in Australië vrygestel. In die video, wat vir hierdie liedjie geskiet is, het die satelliet-musiekkanaal Music Box sentraal gestaan. 'n Heropname van More than the Sun is as tweede en laaste WEA-enkelsnit vrygestel. Daarna is Black se kontrak gekanselleer.
1985 was 'n moeilike jaar vir Vearncombe. Hy het oor sy ervarings in Wonderful Life gereflekteer, 'n satiriese liedjie in 'n mineurtoon wat deur die onafhanklike plateetiket Ugly Man Records vrygestel is. Dié enkelsnit het die belangstelling van groter etikette gewek, en uiteindelik kon Vearncombe 'n kontrak met A&M Records onderteken. Dit sou die beginpunt van 'n suksesvolle internasionale loopbaan wees. Sy eerste enkelsnit Everything's Coming Up Roses het in die Britse trefferlys nie hoër as nommer 78 geklim nie, maar met die opvolger Sweetest Smile kon Black vir die eerste keer die Britse trefferlys se top-tien haal. Sy derde enkelsnit, 'n heropname van Wonderful Life, het internasionaal 'n massiewe treffer geword. Die album, wat onder dieselfde titel in 1987 verskyn het, was eweneens suksesvol en het gunstige reaksie by musiekkritici ontlok.
Saam met die volgende twee albums, Comedy (1988) en Black (1991), het Black wêreldwyd meer as twee miljoen plate verkoop. Vearncombe het in dié tyd met die Sweedse sangeres Camilla Griehsel getrou, 'n vroeëre lid van die groep One 2 Many. Black het gaandeweg ontnugter geraak oor sy sakeverhouding met 'n groot plateetiket en uiteindelik sy eie onafhanklike uitgewer Nero Schwarz gestig. Die etiket se naam is afgelei van die Italiaanse en Duitse terme vir "swart" ("black"). In 1993 het Black sy album Are We Having Fun Yet? vrygestel.
Black het daarna 'n lang pouse geneem en eers weer in 1999 'n reeks opnames onder sy werklike naam vrygestel. Vir die album Between Two Churches, wat in November 2005 verskyn het, het Vearncombe weer sy verhoognaam gebruik. Vier jaar later het twee verdere albums verskyn. The Given, wat op 4 Julie vrygestel is, kon aanvanklik gratis op Vearncombe se webtuiste afgelaai word. Water On Stone, wat op 17 November op die rakke verskyn het, was Black se eerste ateljee-album in vier jaar. In September 2011 het Vearncombe die album Any Colour You Like vrygestel.
In 2003 het Colin Vearncombe hom met sy gesin in Schull in die Suidwes-Ierse graafskap Cork gevestig. Hy is ná 'n motorongeluk naby Cork-lughawe in Ierland op 10 Januarie 2016 met ernstige kopbeserings hospitaal toe gevat en in 'n intensiewe eenheid opgeneem. Op 26 Januarie is die sanger as gevolg van 'n breinedeem in Cork se universiteitshospitaal oorlede. Hy word oorleef deur sy vrou, Camilla Griehsel, en drie seuns.
Eksterne skakels
Media
Tim Phillipps
Tim Phillipps (gebore 16 Februarie 1989) is 'n Australiese akteur. Hy is bekend vir sy rolle in die rolprent Animal Kingdom (2010) en in die televisiereekse Once Upon a Time (2011) en The Secret Circle (2011).
Johan Michiel Dautzenberg
Johan Michiel Dautzenberg (6 Desember 1808, Heerlen – 4 Februarie 1869, in Elsene) was 'n Vlaamse skrywer. Op professionele vlak was hy agtereenvolgens sekretaris, klerk, onderwyser, privaat tutor en boekhouer.
Hy het gedigte oor die natuur en liedjies, romans en gedigte oor die Vlaamse beweging geskryf. Volgens August Vermeylen was hy die eerste bewustelik Vlaamse skrywer. Met sy Beknopte prosodie der Nederduitsche taal probeer hy sy mededigters oortuig om terug te keer na die klassieke poësie-maatstawwe. Sy werk toon 'n sterk Duitse literêre invloed, en hy vertaal Loverkens deur Hoffmann von Fallersleben.
Sy eerste bundel getiteld Gedichten verskyn in 1850. Die jaar daarna verskyn die eerste uitgawe van sy Beknopte Prosodia der Nederduitsche Taal. Verskeie gedigte, liedjies en literêre studies het hierop gevolg. In 1857 stig hy en 'n paar vriende die opvoedkundige tydskrif De Toekomst.
Hy vertaal die Odes deur Horatius, wat in 1923 gepubliseer word. 'n Bloemlesing van sy gedigte is in 1869 na sy dood deur sy skoonseun Frans de Cort as Verspreide en nagelaten gedichten gepubliseer.
Vertalings van vyftig Horatiese odes is in 1910 herontdek en daarna gepubliseer. Later is nog 70 briewe wat in die Plantin-Moretus Museum, Antwerpen geberg was gepubliseer.
Winai Kraibutr
Winai Kraibutr (gebore 16 Junie 1970) is 'n Thaise akteur. Hy is bekend vir sy rolle in die rolprente Nang Nak (1999), Bang Rajan (2000), Krai Thong (2001), en Snaker (2001).
Xiaoshu
Tradisionele Oos-Asiatiese maansonkalenders verdeel ’n jaar in 24 sontermyne.
Xiaoshu (Chinees: 小暑, pinyin: xiǎoshǔ) of shohsho (Japannees: 小暑) is die 11de sontermyn en die tyd wanneer die somerhitte begin. Dit begin wanneer die son die luglengtegraad 105° bereik en eindig wanneer dit die lengtegraad 120° bereik. Dit verwys meer dikwels spesifiek na die dag wanneer die son presies op die lengtegraad 105° is.
Volgens die Gregoriaanse kalender begin dit gewoonlik omstreeks 7 Julie en eindig dit omstreeks 22 Julie (23 Julie Oos-Asiatiese tyd).
Hy Anzell
Hy Anzell (7 September 1923 – 23 Augustus 2003) was 'n Amerikaanse akteur. Hy was bekend vir sy rolle in die rolprente Annie Hall (1977), Ironweed (1987), Dead Bang (1989), en Deconstructing Harry (1997).
Anne Dorval
Anne Dorval (gebore 8 November 1960) is 'n Kanadese aktrise. Sy is bekend vir haar rolle in die rolprente I Killed My Mother (2009) en Mommy (2014), en in die televisiereekse Le coeur a ses raisons (2005) en The Parent Family (2008).
Hindustan Times
Die Hindustan Times is 'n Engelstalige koerant in Indië. Dit is een van die mees gelese Engelstalige koerante in die land.
Die Hindustan Times is in 1924 gestig deur die joernalis en vryheidstryder Sunder Singh Lyallpuri, wat reeds in 1920 'n ander dagblad, die Akali, begin het. Hindustan is 'n ander naam vir Indië. Dit is nou deel van die KK Birla-groep, 'n maatskappy wat besit word deur Krishna Kumar Birla, wat in 2008 oorlede is, en word besit deur HT Media ltd. (69 persent besit deur KK Birla).
Die koerant kom in verskillende uitgawes uit: Nieu-Delhi, Mumbai, Kolkata, Lucknow, Patna, Ranchi, Bhopal en Chandigarh. In 2004 het die koerant 'n dagblad vir jongmense, HT Next, bekendgestel. Ander susterpublikasies sluit die sakekoerant Mint en die Hindi-koerant Hindustan in.
Naamplaatkapasiteit
Die naamplaatkapasiteit, ook genoem aangeslane kapasiteit, geïnstalleerde kapasiteit of nominale kapasiteit, verwys na die beoogde tegniese vollas uitset van 'n stuk toerusting of fasiliteit.
Gewoonlik word toerusting ontwerp vir 'n sekere kapasiteit, maar die werklike toerusting wat geïnstalleer word, se kapasiteit is bietjie groter. Byvoorbeeld, 'n pomp of 'n beheerklep sal gespesifiseer word om 'n sekere vloei te lewer (die ontwerpvloei), maar dan sal gekyk word watter pompe of beheerkleppe op die rak beskikbaar is en een net groter sal geïnstalleer word. Veronderstel 'n beheerklep met CV-waarde van 310 word benodig vir 'n sekere toepassing en daar is beheerkleppe beskikbaar met groottes 200, 250, 300, 350 en 400, sal die beheerklep met CV-waarde van 350 gekies en geïnstalleer word.
Cannes-rolprentfees 1946
Die 1ste Cannes-rolprentfees is van 20 September – 5 Oktober 1946 in die voormalige Casino van Cannes, Frankryk, gehou. Altesaam 21 lande het prente vertoon. Dit was net ’n jaar ná die Tweede Wêreldoorlog en die meeste prente het oor die oorlog gehandel.
Daar was verskeie tegniese probleme, soos dat die spoele van Alfred Hitchcock se Notorious in omgekeerde volgorde en George Sydney se The Three Musketeers onderstebo vertoon is.
Die jurie het uit een verteenwoordiger per land bestaan, met die Franse historikus Georges Huisman as president. Die klem het eerder op kreatiwiteit as op mededinging geval en 11 prente het gelykop geëindig in die wedloop om die Palme d'Or.
Amptelike pryse
Rolprente Kortprente
Ander
Internasionale Vredesprys: The Last Chance
Air Force One
Toe pres. Richard Nixon in 1974 as president bedank het, het hy in Air Force One na sy huis in Kalifornië teruggevlieg. Halfpad daarheen het sy presidentskap tot 'n einde gekom, en is 'n nuwe roepsein in vlug aan die vliegtuig toegeken.
Die huidige Boeing 747-200B's kan teen 'n topsnelheid van ongeveer 1 100 km/h vlieg. Dit het 'n bemanning van 26 lede en bied plek vir 76 passasiers. Die vliegtuig het (soos alle 747's) drie vlakke. Die boonste vlak huisves gevorderde kommunikasietoerusting, terwyl die middelste vlak vir passasiers en kantore gebruik word, en die onderste vlak as vragruim dien. Die vliegtuie sal na verwagting in 2018 met twee Boeing 747-8's vervang word.
Xiazhi
Tradisionele Oos-Asiatiese maansonkalenders verdeel ’n jaar in 24 sontermyne.
Xiazhi (Chinees: 夏至, pinyin: xiàzhì) of geshi (Japannees: 夏至) is die 10de sontermyn en dui die somersonstilstand aan. Dit begin wanneer die son die luglengtegraad 90° bereik en eindig wanneer dit die lengtegraad 105° bereik. Dit verwys meer dikwels spesifiek na die dag wanneer die son presies op die lengtegraad 90° is.
Volgens die Gregoriaanse kalender begin dit gewoonlik omstreeks 21 Junie en eindig dit omstreeks 7 Julie.
Sonstilstand
Die sonstilstande en dag-en-nag-ewenings dui volgens tradisionele Oos-Asiatiese kalenders die middel van die seisoene aan. Hier beteken die Chinese karakter 至 "uiters", wat dui op ’n sonstilstand. Die termyn beteken dus die middel van die somer.
Adelaide-ovaal
Die Adelaide-ovaal is 'n veeldoelige stadion in Adelaide, 'n groot stad in Australië.
Die stadion is in 1871 geopen. In 2009 het uitgebreide opknappings plaasgevind. Die staat het $535 miljoen toegestaan om die hele gebied te moderniseer sodat groot (internasionale) geleenthede voortaan hier gehou kon word. In November 2010 is die ou westelike pawiljoen vervang deur 'n nuwe een met groter kapasiteit. Twee nuwe pawiljoene is in 2012 bygevoeg (suid en oos). Die stadion kan 53 500 toeskouers huisves. Die speelveld is 167 by 124 meter.
Die stadion word hoofsaaklik vir krieket en Australiese voetbal gebruik. Rugby, sokker en tenniswedstryde word ook hier gespeel. Ten slotte is daar gereeld konserte in hierdie stadion. Die Adelaide Strikers-krieketklub gebruik hierdie stadion sedert 2011 en die Australiese sokkerklub Adelaide Football Club sedert 2014. Die Suid-Adelaide-krieketspan gebruik dit ook. Dié stadion is vir die Krieketwêreldbeker 1992, die Rugbywêreldbeker 2003, die Krieketwêreldbeker 2015 en die T20I-wêreldbeker 2022 gebruik.
Anomodontia
thumb|links|Aulacocephalodon thumb|180px|Anomocephalus thumb|180px|Otsheria Anomodontia, of die anomodonte, is ’n uitgestorwe groep terapsides wat nie soogdiere was nie. Dit het baie spesies bevat en van die Perm- tot die Triasperiode voorgekom, en moontlik tot in die vroeë Kryt. Die meeste het nie tande gehad nie en was moontlik endotermiese  ("warmbloedige") plantvreters.
Filogenie
’n Kladogram, aangepas vanaf Liu et al. (2009):
Shirley Douglas
Shirley Douglas (2 April 1934 - 5 April 2020) was 'n Kanadese aktrise. Sy is bekend vir haar rolle in die rolprente Lolita (1962) en Dead Ringers (1988), en in die televisiereeks Wind at My Back (1996).
Severus Alexander
Severus Alexander, (208 - 235) gebore as Gessius Bassianus Alexianus was keiser van die Romeinse Ryk van 222 - 235.
Combretum camporum
Combretum camporum is 'n struik of klein boompie wat aan die familie Combretaceae behoort. Die spesie is inheems aan Angola en die Demokratiese Republiek die Kongo.
Severus Alexander
Severus Alexander is net 13 jaar oud toe sy neef en voorganger, die eksentrieke Elagabalus vermoor word. Dis eers sy grootmoeder Julia Maesa en na haar dood (223?) sy moeder Julia Mamaea wat die Romeinse Ryk regeer. Die eerste jare is dit vrede en gaan dit goed, hoewel die soldate dalk liewer 'n sterk man as leier sien. Daar vind in die Persiese buurland egter groot veranderings plaas. Die Parthiese heersers word in 227 deur die Sassaniede verdryf, onder leiding van Ardashir I wat 'n sjah met groot ambisies is. Die keiser se militêre resultate teen Ardashir in die ooste (233) kan dalk 'n gelykspel genoem word, maar nie 'n oorwinning nie. Aan die Germaanse grens dreig ook oorlog en die jong keiser en sy ma trek skielik na Moguntiacum (Mainz). Pleks van die Germane aan te val, wat die soldate verwag, probeer die keiser om hulle om te koop. Die soldate beskou hom as nie geskik vir sy posisie nie en vermoor sy ma en homself.
Maximinus Thrax wat 'n soldaat met 40 jaar ervaring, maar min opleiding is, word die nuwe keiser en dit beteken die begin van die tyd van die soldatekeisers en die krisis van die derde eeu.
Jacques Jasmin
Jansemin (gebore as Jacques Boé. Ook bekend onder die skuilnaam van Jansemin en in Frans as Jasmin) (16 Maart 1798 - 4 Oktober 1864) was 'n Franse digter wat in Oksitaans gedig het.
Lewe
Hy is gebore in Agen met die familienaam Boé. Sy vader was 'n kleremaker, maar het tog 'n aanleg vir poësie getoon en tydens kermisse en soortgelyke byeenkomste gesing of voordragte gelewer; Jacques, wat hom vele kere vergesel het, was dus vroeg vertroud met die rol van die digter. Op 16-jarige leeftyd het hy werk gekry by 'n haarkapper en daarna 'n soortgelyke onderneming op die Gravier by Agen begin.
In 1825 publiseer hy sy eerste bundel getiteld Papillotos ( krulpapiere) wat gedigte in Frans ('n taal wat hy met 'n sekere mate van beheersing gebruik), asook in die bekende Agen-variëteit van die Oksitaanse taal bevat, te wete die gewilde spraakstyl van die werkersklasse, waarin hy later literêre sou triomfeer. Sy invloed in die rehabilitasie van sy eie dialek vir literêre doeleindes is veral uitgeoefen in die openbare voordragte van sy gedigte wat hy gegee het. Sy digterlike geskenk, sowel as sy vloeiende stem het hom uitstekend gepas vir hierdie dubbele rol van troebadoer en jongleur. In 1835 het hy sy "Blinde meisie van Castel-Cuill" in Bordeaux voorgedra asook in 1836 in Toulouse en 'n entoesiastiese ontvangs in albei hierdie belangrike stede gekry. Die meeste van sy openbare voordragte is vir welwillende doeleindes gelewer. Die opbrengste het o.a. bygedra tot die herstel van die kerk in Vergt.
In 1852 word Jansemin se werke bekroon deur die Académie Française en word 'n pensioen aan hom toegeken. Die medalje wat by die geleentheid geslaan is bevat die opskrif: Au poète moral et populaire. Hy ontvang die titel Maistre es Jeu van die Akademie van Toulouse; 'n onderskeiding wat slegs toegeken word aan roemryke skrywers. Pous Pius IX het vir hom die kentekens van 'n ridder van Sint Gregorius die Grote gestuur, en hy is 'n ridder van die Légion d'honneur gemaak.
Hy het die laaste jare van sy lewe op 'n klein landgoed naby Agen wat hy Papillotos genoem het deurgebring. Hy beskryf dit in 'Ma Bigno'. Alhoewel hy genooi is om sy geboortestad te verteenwoordig, het hy geweier om dit te doen en in stede hiervan die plesier en ontspanning van 'n plattelandse lewe geniet, en geoordeel dat hy nie werklik 'n aanneemlike kandidaat vir verkiesings sal wees nie. Hy sterf in 1864 en sy laaste gedig, 'n antwoord op Ernest Renan, is tussen sy gevoude hande in sy kis geplaas.
Josephine Hill
Josephine Hill (3 Oktober 1899 – 17 Desember 1989) was 'n Amerikaanse aktrise. Sy was bekend vir haar rolle in die rolprente Lightnin' Jack (1924), Border Vengeance (1925), The Blind Trail (1926), en Hi-Jacking Rustlers (1926).
Jirayu La-ongmanee
Jirayu La-ongmanee (gebore 29 Oktober 1995) is 'n Thaise akteur. Hy is bekend vir sy rolle in die rolprente Love of Siam (2007), Phobia 2 (2009), SuckSeed: Huay Khan Thep (2011), en Chiang Khan Story (2014).
Dashu
Tradisionele Oos-Asiatiese maansonkalenders verdeel ’n jaar in 24 sontermyne.
Dashu (Chinees: 大暑, pinyin: dàshǔ) of taisho (Japannees: 大暑) is die 12de sontermyn en die warmste tyd van die jaar. Dit begin wanneer die son die luglengtegraad 120° bereik en eindig wanneer dit die lengtegraad 135° bereik. Dit verwys meer dikwels spesifiek na die dag wanneer die son presies op die lengtegraad 120° is.
Volgens die Gregoriaanse kalender begin dit gewoonlik omstreeks 22 Julie (23 Julie Oos-Asiatiese tyd) en eindig dit omstreeks 7 Augustus.
Nathan Phillips (akteur)
Nathan Phillips (gebore 13 Maart 1980) is 'n Australiese akteur en regisseur. Hy is bekend vir sy rolle in die rolprente Wolf Creek (2005), Snakes on a Plane (2006), Chernobyl Diaries (2012), en These Final Hours (2013).
Sympetrum
Sympetrum is 'n genus van klein tot mediumgrootte skeppernaaldekokers in die familie Libellulidae. Die meer as 50 spesies woon hoofsaaklik in die gematigde sone van die Noordelike Halfrond; geen Sympetrum-spesie is inheems aan Australië nie.
Die meeste Noord-Amerikaanse spesies in hierdie genus vlieg in die laat somer en herfs, broei in damme en vreet in weide. Gewoonlik is hulle geelgoud as onvolwassenes, met volwasse mannetjies en sommige wyfies wat op 'n gedeelte of op hul hele liggaam helderrooi word. 'n Uitsondering op hierdie kleurskema is Sympetrum danae.
Perry Anzilotti
Perry Anzilotti (gebore 11 Desember 1959) is 'n Amerikaanse akteur, vervaardiger, en regisseur. Hy is bekend vir sy rolle in die rolprente Bean (1997) en Gang Related (1997), en in die televisiereeks Pushing Daisies (2007).
Sympetrum
Die genus bevat die volgende spesies:
Alisen Down
Alisen Down (gebore 3 Januarie 1976) is 'n Kanadese aktrise. Sy is bekend vir haar rolle in die rolprente The Day the Earth Stood Still (2008) en Case 39 (2009), en in die televisiereekse Robson Arms (2005) en 12 Monkeys (2015).
2001 Australiese Grand Prix
Die 2001 Formule Een Australiese Grand Prix is op 4 Maart 2001 in Melbourne, Australië, gehou. Dit was die eerste wedren van die kampioenskapseisoen en is deur Michael Schumacher in 'n Ferrari gewen. Dit was ook Kimi Räikkönen se F1-nooienswedren.
George Pullar
George Pullar is 'n Australiese akteur. Hy is bekend vir sy rolle in die televisiereekse A Place to Call Home (2013) en Playing for Keeps (2018).
Marianna Hill
Marianna Hill (gebore 9 Februarie 1941) is 'n Amerikaanse aktrise. Sy is bekend vir haar rolle in die rolprente Paradise, Hawaiian Style (1966), High Plains Drifter (1973), en The Godfather: Part II (1974), en in die televisiereeks Star Trek (1966).
Maryam (soera)
thumb|182px|'n Dubbelblad van die Koran met die opskrif en eerste 29 verse van die soera "Maria". [[Iran, 1186. Chester Beatty-biblioteek, Dublin.]]
Maryam (Arabies: مريم, "Maria") is die 19de soera, of hoofstuk, van die Koran. Dit bevat 98 ajat, of verse, en is vermoedelik in Mekka aan Mohammed geopenbaar.
Die soera is genoem na Maria, die moeder van Jesus en die Maagd Maria in die Christendom. Dit vertel van die gebeure wat die geboorte van Jesus voorafgegaan het, 'n onderwerp wat in Lukas 1 van die Bybel gedek word. Die teks verwys na baie bekende profete, insluitende Isak, Jakob, Moses, Aaron, Ismael, Henog (ook bekend as Iederies), Adam en Noag.
Die soera begin met die Basmala en die allegoriese letters (muqattaʿat) Kaaf, Haa, Jaa, Ein, Sôd. Die oorblywende 97 verse kan op baie maniere ingedeel word.
Die Birminghamse Koranmanuskrip bewaar die laaste agt verse (Koran 19:91-98) op perkament. Dit word gedateer na tussen 56 V.H. (voor die hidjra), of 568 n.C., en 25 A.H. (ná die idjra), of 645 n.C. Die Sanaa-manuskrip van tussen 44 V.H. / 578 n.C. en 49 A.H. / 669 n.C sluit verse 2-28 in.
Johan Malherbe
Johan Malherbe was 'n Afrikaanse akteur. Hy is veral bekend vir sy rol as Hannes Sierberhagen in die TV-drama Agter Elke Man.
Atsadawut Luengsuntorn
Atsadawut Luengsuntorn (gebore 1972) is 'n Thaise akteur. Hy is bekend vir sy rol in die rolprent The Tiger Blade (2005).
Cannes-rolprentfees 1949
Die 3de Cannes-rolprentfees is van 2-17 September 1949 in Cannes, Frankryk, gehou. Geen kompetisie is die vorige jaar gehou nie weens finansiële probleme.
Nes in 1947 het die hele jurie uit Franse bestaan, met die historikus Georges Huisman as president. Die Palme d'Or is toegeken aan The Third Man deur Carol Reed. Die fees is geopen met L'Arroseur Arrosé deur Louis Lumière, ’n Franse komedie van 1895, ter ere van die rolprentbedryf se eerste komedieprent.
Pryse
Die volgende mense en rolprente het in 1949 pryse ontvang:
Rolprente
Kortprente
Aaryn Doyle
Aaryn Doyle (gebore 4 Januarie 1993) is 'n Kanadese aktrise. Sy is bekend vir haar rolle in die televisiereekse The Save-Ums! (2003), Miss Spider's Sunny Patch Friends (2004), en Little Mosque on the Prairie (2007).
Ingrid Paulus
Ingrid Paulus is 'n Suid-Afrikaanse aktrise. Sy is bekend vir haar rol as Vanessa Meintjies in die Afrikaanse TV-sepie 7de Laan (2000-tans).
Sy is getroud met Denver Vraagom en hulle het 'n dogtertjie saam.
Thelma Hill
Thelma Hill (12 Desember 1906 – 11 Mei 1938) was 'n Amerikaanse aktrise. Sy was bekend vir haar rol in die rolprent The Miracle Woman (1931).
Zangezur-gang
Zangezur-gang (Armeens: Զանգեզուրի միջանցք, geromaniseerd: Zangezuri mijantsk; Azerbeidjans: Zəngəzur koridoru of Zəngəzur dəhlizi), soms ook Nachitsjewan-gang (Armeens: Նախիջևանի միջանցք, geromaniseerd: Naxiǰewani mijantsk; Azerbeidjans: Naxçıvan koridoru of Naxçıvan dəhlizi) genoem, is 'n term vir vervoerkorridor wat veronderstel is om die Outonome Republiek Nachitsjewan met die res van Azerbeidjan via die Syunik-streek in Armenië te verbind. Azerbeidzjaanse owerhede ontleen hierdie konsep vanaf die negende termyn van die wapenstilstandooreenkoms in Nagorno-Karabaсh in 2020 wat die oorlog in Nagorno-Karabaср op 10 November 2020 beëindig het. Die wapenstilstand-ooreenkoms noem vervoerverbindings en kommunikasie, maar dit bevat nie die woorde "gang" nie of "Zangezur".
In die Sowjet-tyd was daar twee spoorwegverbindings wat die Outonome Republiek Nachitsjewan met die hoofgebied van Azerbeidjan verbind. Die korter lyn wat deur die Syunik-streek getrek het, is in 1941 gebou, terwyl die lyn via Ijevan en Qazakh in die 1980's gebou is as 'n alternatiewe roete wat Jerewan met Bakoe verbind. Albei lyne is in 1992 laat vaar. Terwyl Azerbeidjan verkies om die lyn via Syunik te herstel, sou Armenië die lyn van Qazakh–Ijevan verkies. Laasgenoemde het egter 'n hoër herboukoste. Volgens beramings sou die Zangilan–Meghri–Nachitsjewan-roete ongeveer $250 miljoen kos om te herstel, terwyl die Ijevan-roete $450 miljoen sou kos.
Op 21 April 2021, tydens 'n onderhoud met AzTV, met die president van Azerbeidjan Aliyev, het hy gesê dat 'ons die Zangezur-gang implementeer, of Armenië dit wil hê of nie' en dat as dit nie wil nie, Azerbeidjan 'dit sal besluit deur dwing". Aliyev het ook gesê dat "die Azerbeidjaanse volk na Zangezur sal terugkeer, wat 101 jaar gelede van ons weggeneem is". Hierdie verklarings het 'n slegte reaksie in Armenië gekry. Menseregteverdediger van Armenië Arman Tatoyan het hierdie 'dade van intimidasie' met die Armeense volksmoord verbind. Die woordvoerder van die Ministerie van Buitelandse Sake van Armenië Anna Naghdalyan het gesê "Armenië sal alle nodige maatreëls tref om sy soewereiniteit en territoriale integriteit te beskerm". Die eerste minister van Armenië, Nikol Pashinyan, het benadruk dat die drieledige verklaring van 9 November nie "Zangezur" (d.w.s. die Syunik-streek in Armenië) of die woord "gang" noem nie en dat die ooreenkoms slegs gaan oor die blokkering van plaaslike kommunikasie.
Andrés Manuel López Obrador
Andrés Manuel López Obrador (Spaanse uitspraak: [anˌdɾes maˈnwel ˈlopes oβɾaˈðoɾ]; gebore 13 November 1953) (algemeen bekend volgens sy voorletters AMLO) is 'n Meksikaanse politikus en sedert 1 Desember 2018 president van Meksiko.
Judd Apatow
Judd Apatow (gebore 6 Desember 1967) is 'n Amerikaanse akteur, vervaardiger, skrywer, en regisseur. Hy is bekend vir sy rolle in die rolprente The 40-Year-Old Virgin (2005), Knocked Up (2007), en This Is 40 (2012), en in die televisiereeks Girls (2012).
Combretum carringtonianum
Combretum carringtonianum is 'n struik wat aan die familie Combretaceae behoort. Die spesie is inheems aan Angola in Cabinda, Demokratiese Republiek die Kongo, Gaboen, Republiek die Kongo en Tanzanië.
Combretum chionanthoides
Combretum chionanthoides is 'n struik of klein boompie wat aan die familie Combretaceae behoort. Die spesie is inheems aan Kenia en die Tanzanië.
Dominic Purcell
Dominic Purcell (gebore 17 Februarie 1970) is 'n Australiese akteur en vervaardiger. Hy is bekend vir sy rolle in die rolprente Blade: Trinity (2004), Killer Elite (2011), en Assault on Wall Street (2013), en in die televisiereeks Prison Break (2005).
Liqiu
Tradisionele Oos-Asiatiese maansonkalenders verdeel ’n jaar in 24 sontermyne.
Liqiu (Chinees: 立秋, pinyin: lìqiū) of risshu (Japannees: 立秋) is die 13de sontermyn en die begin van die herfs. Dit begin wanneer die son die luglengtegraad 135° bereik en eindig wanneer dit die lengtegraad 150° bereik. Dit verwys meer dikwels spesifiek na die dag wanneer die son presies op die lengtegraad 135° is.
Volgens die Gregoriaanse kalender begin dit gewoonlik omstreeks 7 Augustus (8 Augustus Oos-Asiatiese tyd) en eindig dit omstreeks 23 Augustus.
Amphol Lumpoon
Amphol Lumpoon (gebore 20 Julie 1963) is 'n Thaise akteur. Hy is bekend vir sy rolle in die rolprente Song Pee Nong (1985), Seua jone phan seua (1998), Ang Yee: Luuk chaai phan mangkawn (2000), en Bangkok Robbery (2004).
1997 Belgiese Grand Prix
Die 1997 Formule Een Belgiese Grand Prix is op 24 Augustus 1997 op die Circuit de Spa-Francorchamps, in België, gehou. Die wedren is deur Michael Schumacher in sy baas se rooi Ferrari gewen.
Patricia Drake
Patricia Drake (gebore 10 Junie 1957) is 'n Kanadese aktrise. Sy is bekend vir haar rolle in die rolprente Saved! (2004), The Sisterhood of the Traveling Pants (2005), en John Tucker Must Die (2006), en in die televisiereeks Black Lagoon (2006).
Robert Rabiah
Robert Rabiah (gebore 1986) is 'n Australiese akteur, skrywer, en regisseur. Hy is bekend vir sy rolle in die rolprente Chopper (2000), Face to Face (2011), en Ali's Wedding (2017).
Hawe
'n Hawe is 'n beskutte stuk water aan 'n kus waar skepe kan anker. Hawens kom natuurlik voor, maar kan ook kunsmatig aangelê word. Durban, Tafelbaai en Saldanhabaai is voorbeelde van natuurlike hawens.
Hawens word dikwels gebruik om mense en goedere op en van skepe af te laai. Vir die rede ontstaan groot stede om hawens en word 'n vervoernetwerk van die hawe na die binneland aangelê. Die vervoernetwerk bestaan meestal uit paaie en treine, maar goedere kan ook per pyplyn, vliegtuig of oor riviere vervoer word.
'n Hawe het gewoonlik 'n kaai (gemesselde aanlêplek vir skepe) met steunpilare waaraan die skepe kan vasgemeer (teen vasgebind word). Groot hyskrane word opgerig om goedere op en van die skepe te laai. Ligtorings word om hawens gebou om gevaarlike gebiede aan te dui en golfbrekers word soms ingespan om die water tot bedaring te bring. Baggerbote word gebruik om modder en sand van die hawe se bodem te verwyder.
Shanghai is die grootste hawe ter wêreld, terwyl Singapoer nommer twee op die lys is. Shanghai se hawe het ongeveer 29 miljoen vraghouers in 2010 hanteer. Singapoer se hawe het in dieselfde jaar 28,4 miljoen houers hanteer.
Combretum congolanum
Combretum congolanum is 'n struik wat aan die familie Combretaceae behoort. Die spesie is inheems aan die Demokratiese Republiek die Kongo en Kameroen.
Chushu
Tradisionele Oos-Asiatiese maansonkalenders verdeel ’n jaar in 24 sontermyne.
Chushu (tradisionele Chinees: 處暑; vereenvoudigde Chinees: 处暑; pinyin: chǔshǔ) of shosho (Japannees: 処暑) is die 14de sontermyn en die tyd wanneer die ergste somerhitte verby is. Dit begin wanneer die son die luglengtegraad 150° bereik en eindig wanneer dit die lengtegraad 165° bereik. Dit verwys meer dikwels spesifiek na die dag wanneer die son presies op die lengtegraad 150° is.
Volgens die Gregoriaanse kalender begin dit gewoonlik omstreeks 23 Augustus en eindig dit omstreeks 7 September.
Pentades
Elke sontermyn word in drie pentades verdeel. Die pentades van chushu is:
Willy McIntosh
Willy McIntosh (gebore 4 April 1970) is 'n Thaise akteur. Hy is bekend vir sy rolle in die rolprente Mahasajan Hang Rak (1995), Saranae Hao Peng (2009), Saranae hen phi (2010), en Saranae Siblor (2010).
Menasiebaadjie
'n Menasiebaadjie is 'n tipe formele baadjie wat eindig by die middellyf. Dit beskik oor 'n nie-toeknoop dubbelborssnit of 'n enkelborsweergawe wat toeknoop. Die baadjies het tjalie- of hoëpuntlapelle.
Combretum contractum
Combretum contractum is 'n struik wat aan die familie Combretaceae behoort. Die spesie is inheems aan Ethiopië, Kenia, Somalië en Tanzanië.
Menasiebaadjie
Militêre menasiedrag, wat sedert die 1930's gebruik word, het 'n gewilde alternatief geword vir wit aandetebaadjies in warm, tropiese gebiede vir swartdas geleenthede.
Verna Hillie
Verna Hillie (5 Mei 1914 – 3 Oktober 1997) was 'n Amerikaanse aktrise. Sy was bekend vir haar rolle in die rolprente The Trail Beyond (1934), The Star Packer (1934), Romance in the Rain (1934), en I've Been Around (1935).
Kate Drummond
Kate Drummond (gebore 21 Oktober 1975) is 'n Kanadese aktrise en vervaardiger. Sy is bekend vir haar rolle in die televisiereekse Saving Hope (2012) en Wynonna Earp (2016).
Stephen Apostolina
Stephen Apostolina (gebore 9 Oktober 1958) is 'n Amerikaanse akteur en skrywer. Hy is bekend vir sy rolle in die rolprente Madagascar (2005) en Frozen (2013).
2000 Australiese Grand Prix
Die 2000 Formule Een Australiese Grand Prix is op 12 Maart 2000 in Melbourne, Australië, gehou. Dit was die eerste wedren van die kampioenskapseisoen en is deur Michael Schumacher in 'n Ferrari gewen.
Lasarus Ratuere
Lasarus Ratuere (gebore 30 Junie 1985) is 'n Australiese akteur. Hy is bekend vir sy rolle in die rolprent Ghost in the Shell (2017) en in die televisiereekse The Leftovers (2014) en Ready for This (2015).